Cameorooli
Cameorooli eli cameo (joskus suomennettu näyttäytymisosaksi) on henkilön, yleensä julkisuuden henkilön, lyhyt omana itsenään tekemä esiintyminen elokuvassa, kirjassa tai muussa taideteoksessa. Dokumenttimateriaalin käyttöä fiktioelokuvassa ei kuitenkaan katsota cameoesiintymiseksi. Filmialan kirjoittamattomiin sääntöihin kuuluu, ettei cameoroolin esittäjää mainita lopputeksteissä eikä esiintymisestä makseta palkkiota. Juuri tämä erottaa cameoesiintymisen vierasesiintymisestä.
Dioraama
Dioraama () on osittain kolmiulotteinen maisemamalli tai asetelma, joka esittää esimerkiksi historiallista tapahtumaa tai tilannetta luonnossa. Dioraamoja käytetään yleensä museoissa elävöittämään ja havainnollistamaan näyttelyitä.